Diari Oficial de la Generalitat Valenciana


Sumari del DOGV 9265, del 27-01-2022 (2022/394)

RESOLUCIÓ de 17 de gener de 2022, de la Direcció General d'Esport, per la qual s'adjudica una beca per a la realització de pràctiques professionals en la Direcció General d'Esport, que ha quedat vacant per renúncia.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9265

Data del DOGV
:   27-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/394


Data del document
:   17-01-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 17 de gener de 2022, de la Direcció General d'Esport, per la qual s'adjudica una beca per a la realització de pràctiques professionals en la Direcció General d'Esport, que ha quedat vacant per renúncia. [2022/394]  
Vista l'Ordre 70/2016, de 15 de novembre, de la Conselleria d'Educació, Investigació, Cultura i Esport, per la qual s'aproven les bases reguladores de la concessió de beques per a la realització de pràctiques professionals en la Direcció General d'Esport.  
Vista la Resolució de 12 de juliol de 2021, de la Direcció General d'Esport, per la qual es prorroguen sis beques per a la realització de pràctiques professionals concedides mitjançant la Resolució de 31 d'agost de 2020, del director general d'Esport.  
En l'annex I de la Resolució de 31 d'agost de 2020 figuren les persones beneficiàries de les beques, i en l'annex II, les persones integrants de la borsa de reserva.  
Per la Resolució de 21 de desembre de 2021, de la Direcció General d'Esport, s'accepta la renúncia a una beca per a la realització de pràctiques professionals en la Direcció General d'Esport de Jordi Lloret Bartual a la pròrroga de la beca concedida per la Resolució de 12 de juliol de 2021, grau en Ciències de l'Activitat Física i de l'Esport, en la Direcció General d'Esport, amb efectes de 27 de desembre de 2021.  
  
D'acord amb l'apartat segon de la Resolució de concessió de 31 d'agost de 2020, es va procedir a la crida per ordre prioritzat de puntuació de la persona següent de la borsa de reserva, la qual va comunicar la no disponibilitat, i també van comunicar la no disponibilitat les altres persones integrants de la borsa del grau en Ciències de l'Activitat Física i de l'Esport o equivalent, en l'àmbit de l'espot d'elit i la formació esportiva, de manera que es va esgotar la borsa de reserva d'aquesta modalitat.  
Davant aquesta situació i de conformitat amb el que s'estableix en l'apartat segon de la Resolució de 30 de desembre de 2019, de convocatòria (DOGV 8717, 15.01.2020), la comissió avaluadora amb data 20 de novembre de 2020 proposà establir els següents criteris de prelació per a la cobertura de la beca:  
1r. Disposar de les altres borses de reserva de les modalitats de la mateixa província, titulació de grau en Ciències de l'Activitat Física i de l'Esport o equivalent, per ordre de puntuació dels aspirants.  
2n. En el cas del seu esgotament, disposar de la resta de borses de reserva de les modalitats, titulació de grau en Ciències de l'Activitat Física i de l'Esport o equivalent, per ordre de puntuació dels aspirants.  
  
Vista l'esmentada acta de la comissió avaluadora, una vegada consultades les persones integrants de les borses de reserva d'altres modalitats, vista la disponibilitat de les persones que les conformen i de les puntuacions, i vist l'informe de la Subdirecció General d'Esport sobre el compliment dels requisits d'Enrique España Soler.  
Vist que la Llei de pressupostos de la Generalitat per a 2022 conté la línia de subvenció S8139000, programa 457.10, capítol IV, per a finançar les beques per a la realització de pràctiques professionals en la Direcció General d'Esport.  
Per tot el que s'ha exposat anteriorment i d'acord amb la base setzena i la disposició addicional primera de l'Ordre 70/2016 i l'article 94 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Adjudicar la beca vacant del grau en Ciències de l'Activitat Física i de l'Esport, en la Direcció General d'Esport, en l'àmbit de l'esport d'elit i la formació esportiva, a Enrique España Soler, amb efectes de l'1 de febrer de 2022, pel període comprés des de l'1 de febrer de 2022 fins al 31 d'agost de 2022, ambdós inclusivament.  
  
Segon  
La quantia global màxima destinada a aquesta beca és de 8.050,98 euros, que es finançaran a càrrec de l'aplicació pressupostària 09.03.02 del programa 457.10, capítol IV, línia de subvenció S8139000, dels pressupostos de la Generalitat per a l'exercici 2022.  
L'import brut mensual de la beca serà de 1.098,23 euros mensuals bruts, aquesta quantitat estarà subjecta a l'increment que establisca la llei de pressupostos corresponent, i, de conformitat amb el que es disposa en l'article 17 del Decret 132/2009, de 4 de setembre, del Consell, pel qual es regula la concessió de beques. Sobre aquest import caldrà realitzar la retenció corresponent a compte de l'Impost sobre la Renda de les Persones Físiques, així com la cotització corresponent a la Seguretat Social, d'acord amb el que estableix la base segona de l'Ordre 70/2016, que va aprovar les bases reguladores.  
  
Tercer  
Aquesta resolució es publicarà en el Diari Oficial de la Generalitat Valenciana, de conformitat amb l'article 45 de la Llei 39/2015, d'1 d'octubre de 2015, del procediment administratiu comú de les administracions públiques.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició, o plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs potestatiu de reposició s'haurà d'interposar davant del conseller d'Educació, Cultura i Esport en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 17 de gener de 2022.- El director general d'Esport: Josep Miquel Moya Torres.